L'Ajuntament d'Alaquàs estrena nova web
24/10/2008

# L'Ajuntament d'Alaquàs estrena nova web

*   24/10/2008
*   [Imprimir](#)
*   Compartir
*    https://www.alaquas.org/documento.asp?id\_do=10776

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10776%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20estrena%20nova%20web)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10776/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10776/24102008pagina_web_Form_4.jpg)](https://www.alaquas.org/ficheros/documentos/2008/2/10776/24102008pagina_web_Form_10.jpg "<a href='https://www.alaquas.org/ficheros/documentos/2008/2/10776/24102008pagina_web_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs estrena nova web </a>")

www.alaquas.org inclou novetats i millores tant en disseny com en navegació, contingut i tecnologia

L'Ajuntament d'Alaquàs ha estrenat hui una nova web. Un disseny més modern i funcional, l'ampliació dels continguts que en ella poden ser consultats, tant en valencià com en castellà, la incorporació dels últims avanços tecnològics i una major facilitat de les recerques amb un buscador propi més potent i ràpid són els trets característics de la nova www.alaquas.org.

Donat que la web d'Alaquàs va nàixer com a un servei municipal amb el que millorar la fluïdesa de la comunicació entre la ciutadania i l'administració, esdevenint en els últims anys un dels mitjans informatius més ràpids i eficaços, l'Ajuntament d'Alaquàs ha adaptat el **nou disseny** a les expectatives i necessitats dels i les usuàries.

Per això, la pàgina presenta un disseny orientat especialment a l'internauta on s'ha reforçat l'ús dels icons, dels gràfics i de les il·lustracions i on s'ofereix una nova disposició de la informació per tal de facilitar la consulta dels continguts de manera àgil i fluïda. L'estructura per seccions que en ella s'hi poden trobar ha sigut simplificada perquè la pàgina siga visualitzada amb més rapidesa i facilitar així l'accés a l'ampla oferta de serveis que presenta.

Una de les millores que incorpora la web és un **buscador propi**, més potent i ràpid, de manera que es dóna prioritat a les recerques que els internautes necessiten realitzar. Presenta també un nou **plànol de la ciutat** on es podrà buscar qualsevol carrer del municipi i que està basat en el buscador d'Internet google maps, més potent i flexible.

En la nova www.alaquas.org s'han incorporat també els últims avanços tecnològics per tal d'aconseguir un major i millor rendiment de la web donat el nombre cada vegada més alt d'usuaris que accedeixen a la informació i als serveis. En aquest sentit, els continguts estan **accessibles** a tot tipus d'usuaris, independentment del navegador i la plataforma amb els que s'opere o del dispositiu des del que es connecten, portàtil o PDA entre altres.

En la web es pot trobar tot tipus d'informació sobre Alaquàs i sobre els serveis que ofereix l'Ajuntament. En ella es pot consultar l'agenda, les notícies, els projectes municipals, les publicacions que edita l'Ajuntament, la composició de la Corporació Municipal així com els acords plenaris i una informació ampliada sobre la història, la tradició i el futur de la ciutat. A través de la nova web es podran realitzar també una gran quantitat de tràmits administratius, especialment podran ser consultats els de l'Oficina d'Atenció Ciutadana. Està previst també que integre un sistema de suggeriments ciutadans.